રામમંદિરનો કાયદો બનાવવાની વાતમાં પણ આનાકાની. હિન્દુત્વના કામની માગણી મેં સતત ચાલુ રાખી. એ અવાજને દબાવવાના સત્તામાં બેઠેલાના પ્રયાસ. એવો એક પ્રયાસ આંતરિક વિશ્વ હિન્દુ પરિષદમાં થયો. એ જ પ્રકરણ સાથે અમદાવાદનો પાંચ જાન્યુઆરીનો કેસ અને રાજસ્થાનનો કેસ જોડાયેલો હતો. રાજસ્થાનનો કેસ તો પાછો ખેંચાઈ ગયો હતો. પાછા ખેંચાયેલા કેસ પર વૉરન્ટ કેવી રીતે નીકળે? એનો અર્થ એ કે સત્તામાં બેઠેલાને હિન્દુત્વનું કામ નથી કરવું અને જે હિન્દુત્વનું કામ કરવા માગે તેનો અવાજ દબાવવાનો પ્રયાસ કરવો છે. જનતાની તાકાતથી પ્રવીણ તોગડિયાનો અવાજ કોઈ દબાવી નહીં શકે.’ તોગડિયાએ સરકાર સામે એન્કાઉન્ટરના આક્ષેપ કર્યા છે અને કહે છે કે, અનુકૂળ સમય આવ્યે તેઓ તેના પુરાવા આપશે.